আর পাঁচজন বোনের মতো রেখাও এই দিনটার জন্য অপেক্ষা করেন। খামে ভরে রাখি পাঠান দূরে থাকা তাঁর ভাইকে। ডাক ঠিকানায় লেখা হয় কোট লখপত জেল, পাকিস্তান।
হ্যাঁ, আমদাবাদের বাসিন্দা ৪৫ বছর বয়সি রেখা যাদব গত ২১ বছর ধরে এই ঠিকানায় রাখি পাঠিয়ে আসছেন তাঁর ভাই কুলদীপ যাদবকে।
১৯৯৪ সালে গুপ্তচরবৃত্তির অভিযোগে কুলদীপ যাদবকে আটক করে পাকিস্তান সরকার। ১৯৯৭ সালে পরিবারের লোকজন জানতে পারেন, ২৫ বছরের জন্য কারাদণ্ড হয়েছে কুলদীপের।

এই বিষয়ে অন্যান্য খবর

রাখি বন্ধন শুরু হয় কীভাবে, পুরাণ থেকে ইতিহাস, রয়েছে নানা গল্প


এক সর্বভারতীয় গণমাধ্যমে রেখা জানিয়েছেন, ১৯৯৭ সাল থেকেই এই দিন রাখি পাঠিয়ে আসছেন রেখা। বলতে বলতে চোখ জলে ভিজে আসে রেখার। ২০১১ সালের পরে আর কোনও চিঠি আসেনি পাকিস্তান থেকে। রাখির দিন পাকিস্তানে রাখি পাঠিয়ে উৎকন্ঠায় রাত জাগেন রেখা- ভাই কি রাখিটা পেল? ভাই কি জানল আমরা অপেক্ষায় আছি, জানতে চান রাখি।
ভারত সরকার জানিয়েছে ২০২১ সালে কুলদীপ মুক্ত হবেন। তিন বছর অপেক্ষা করতেই পারেন কুলদীপের বোন, দাদা যদি ফেরেন।